text: Stak ægtemanden ned med kokkekniv
  17 november 2010 kl. 07.54
  En 39-årig kvinde er sigtet for forsøg på manddrab efter hun i nat i Horsens stak sin mand tre gange med en kokkekniv.
  Politiet er i fuld gang med efterforskningen for at finde du af baggrunden for kniv-dramaet, der fandt sted kl. 01.40 natten til i dag onsdag. Ægteparret var kommet i konflikt, der altså var tæt på at ende fatalt. Den 43-årige ægtemand blev efter knivstikkene indlagt på Skejby Sygehus, men er uden for livsfare.  
  
  Tog taxi til skadestuen
  Kvinden henvendte sig selv til politiet i Horsens og fortalte, at hun havde stukket sin mand med en kniv. To gange i ryggen og én gang i armhulen. Efter knivstikkeriet tog hun på værtshus, men gik altså senere til politiet.
  Manden kunne trods sårene tage en taxi til skadestuen i Horsens, hvorfra han blev overført til Skejby.
  